Úradný vestník L 190 , 04/07/1998 S. 0055 - 0058



Rozhodnutie Komisie z 30. júna 1998, ktorým sa mení a dopĺňa rozhodnutie 97/296/ES zriaďujúce zoznam tretích krajín, z ktorých sa povoľuje dovoz produktov rybolovu na ľudskú spotrebu (oznámené pod číslom dokumentu C(1998) 1849) (Text s významom pre EHP) (98/419/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach pre zriadenie predbežných zoznamov zariadení tretích krajín, z ktorých majú členské štáty povolené dovážať určité produkty živočíšneho pôvodu, produkty rybolovu alebo živé lastúrniky na dočasnú dobu, [1], naposledy zmenené a doplnené rozhodnutím 97/34/ES [2], najmä na jeho článok 2 ods. 2 a článok 7, keďže rozhodnutie Komisie 97/296/ES [3], v znení rozhodnutia 98/148/ES [4], stanovuje zoznam tretích krajín, z ktorých sa povoľuje dovoz produktov rybolovu na ľudskú spotrebu; v časti I zoznamu sú uvedené názvy tretích krajín, na ktoré sa vzťahuje zvláštne rozhodnutie a v časti II sú uvedené tretie krajiny, ktoré sú vymedzené podľa článku 2 ods. 2 rozhodnutia 95/408/ES; keďže rozhodnutia Komisie 98/420/ES [5], 98/421/ES [6], 98/422/ES [7], 98/423/ES [8], 98/424/ES [9] stanovujú zvláštne dovozné podmienky pre produkty rybolovu a produkty akvakultúry s pôvodom v Nigérií, Ghane, Tanzánie, Falklandských ostrovov a Maldív; keďže by sa preto Nigéria, Ghana, Tanzánia, Falklandské ostrovy a Maldivy mali pridať do časti I zoznamu v prílohe I, medzi krajiny a oblasti, z ktorých sa povoľuje dovoz produktov rybolovu na ľudskú spotrebu; keďže Kapverdy, Lotyšsko, Litva, Nikaragua, Benin, Kazachstan, Guinea Konakri, Papua – Nová Guinea, Malta, Maurícius, Jamajka, Kamerun, Česká republika, Izrael, Hongkong a Uganda preukázali, že spĺňajú rovnocenné podmienky uvedené v článku 2 ods. 2 rozhodnutia 95/408/ES; keďže je preto nevyhnutné upraviť zoznam, aby zahrňoval krajiny v časti II zoznamu v prílohe I; keďže určité krajiny a územia, ktoré ešte nie sú zaradené do zoznamu, ale ktoré v súčasnosti vyvážajú produkty do Európskeho spoločenstva, poskytli údaje o tom, že spĺňajú podmienky minimálne rovnocenné podmienkam spoločenstva; keďže sa od nich vyžaduje viacej údajov, tieto krajiny a územia sú zaradené do novej prílohy II; keďže s cieľom zamedziť akékoľvek prerušenie dovozu z tretích krajín zaradených do novej prílohy II, sa bude naďalej, na prechodné obdobie, uplatňovať článok 11 ods. 7 smernice Rady 91/493/ES [10] na produkty rybolovu dovážané z krajín a území zaradených do prílohy II; keďže je nevyhnutné, aby Komisia zhodnotila, či krajiny a územia ešte nezaradené v prílohách k tomuto rozhodnutiu uplatnili podmienky pre vývoz produktov rybolovu do spoločenstva aspoň rovnocenné s tými, ktoré sa vzťahujú na produkciu a uvádzanie produktov spoločenstva na trh; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 97/296/ES sa mení a dopĺňa takto: 1. V článku 1 a 2 sa "príloha" nahradí "príloha I". 2. Bod 1 článku 3 sa nahradí nasledovným bodom: "1. Bez ohľadu na článok 2 môžu členské štáty pokračovať v dovoze produktov rybolovu pochádzajúcich z krajín a území zaradených v prílohe II v súlade s článkom 11 ods. 7 smernice 91/493/EHS do 31. januára 1999." 3. Príloha k rozhodnutiu 97/296/ES sa nahrádza prílohami I a II tohoto rozhodnutia. Článok 2 Toto rozhodnutie sa bude uplatňovať od 1. júla 1998. Článok 3 Toto rozhodnutie je adresované členským štátom. V Bruseli 30. júna 1998 Za Komisiu Franz Fischler člen Komisie [1] Ú. v. ES L 243, 11.10.1995, s. 17. [2] Ú. v. ES L 13, 16.1.1997, s. 33. [3] Ú. v. ES L 122, 14.5.1997, s. 21. [4] Ú. v. ES L 46, 17.2.1998, s. 18. [5] Ú. v. ES L 190, 4.7.1998, s. 59. [6] Ú. v. ES L 190, 4.7.1998, s. 66. [7] Ú. v. ES L 190, 4.7.1998, s. 71. [8] Ú. v. ES L 190, 4.7.1998, s. 76. [9] Ú. v. ES L 190, 4.7.1998, s. 81. [10] Ú. v. ES L 268, 24.9.1991, s. 15. -------------------------------------------------- PRÍLOHA I Zoznam krajín a území, z ktorých sa povoľuje dovoz produktov rybolovu v akejkoľvek podobe určených na ľudskú spotrebu 1. Krajiny a územia, na ktoré sa vzťahuje zvláštne rozhodnutie podľa smernice Rady 91/493/ES ALBÁNSKO ARGENTÍNA AUSTRÁLIA BANGLADÉŠ BRAZÍLIA KANADA CHILE KOLUMBIA EKUÁDOR FALKLANDSKÉ OSTROVY FAERSKÉ OSTROVY GAMBIA GHANA PERU INDIA FILIPÍNY INDONÉZIA RUSKO POBREŽIE SLONOVINY SENEGAL JAPONSKO SINGAPUR MADAGASKAR JUŽNÁ AFRIKA MALAJZIA JUŽNÁ KÓREA MALDIVY TAIWAN MAURITÁNIA TANZÁNIA MAROKO THAJSKO NOVÝ ZÉLAND URUGUAJ NIGÉRIA 2. Krajiny a územia, ktoré spĺňajú podmienky článku 2 ods. 2 rozhodnutia Rady 95/408/ES BELIZE BENIN ČÍNA KAMERUN KAPVERDY KOSTARIKA KROÁCIA KUBA ČESKÁ REPUBLIKA FIDžI GRÓNSKO GUATEMALA GUINEA-KONAKRI HONDURAS HONGKONG POĽSKO MAĎARSKO [1] SEYCHELY IZRAEL SLOVINSKO JAMAJKA SURINAM KAZACHSTAN [2] ŠVAJČIARSKO LOTYŠSKO TOGO LITVA TUNISKO MALTA TURECKO MAURÍCIUS UGANDA MEXIKO SPOJENÉ ŠTÁTY AMERICKÉ NAMÍBIA VENEZUELA NIKARAGUA VIETNAM PAPUA-NOVÁ GUINEA PANAMA [1] Schválené iba na dovoz živých živočíchov určených na ľudskú spotrebu. [2] Schválené iba na dovoz kaviáru. -------------------------------------------------- PRÍLOHA II Zoznam krajín a území, z ktorých sa do 31. januára 1999 povoľuje dovoz produktov rybolovu určených na ľudskú spotrebu podľa článku 11 ods. 7 smernice 91/493/EHS ALŽÍRSKO ANGOLA AZERBAJDŽAN [1] BAHAMY BULHARSKO KONGO-BRAZZAVILLE EGYPT ERITREA ESTÓNSKO MACEDÓNSKO GABON GUINEA-BISSAU IRÁN KEŇA MOZAMBIK MYANMAR RUMUNSKO SVÄTÁ HELENA ŠALAMÚNOVE OSTROVY [2] SRÍ LANKA SVÄTÁ LUCIA ZIMBABWE [1] Schválené iba na dovoz kaviáru. [2] Schválené iba na dovoz zo Solomon Taiyo Limited. --------------------------------------------------